Берда цебеса унаро гIадатияб сурат. Жеги ракь тIупичIеб, тIад хер бижичIеб хоб. Къаданиб чIвараб гьитIинабго мугIрузул ганчIил зани. Гьелда бикIун гIажамалъ хъвараб цIар – МахIмуд. Я гьавурав сон гуро, я хвараб сон гуро. Зонода аскIов гIодов чIун хIатIида гIицIго, рукъалаби рараб гурде – тIажу ретIарав, ботIрода басрияб тIагъур лъурав херав чи. Сурат дида бихьарав гьалмагъас абуна гьелда вахъун вугин жиндирго васасул хабаде зияраталъе щварав ХъахIабросулъа Анасил МухIамадин.